Document ID: 32006R0416

32006R0416
L 072/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 416/2006 НА КОМИСИЯТА
от 10 март 2006 година
за изменение за девети път на Регламент (ЕО) № 1763/2004 на Съвета относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1763/2004 на Съвета от 11 октомври 2004 г. относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10а от него,
като има предвид, че:
(1)
В приложение I към Регламент (ЕО) № 1763/2004 се изброяват всички лица, за които важи замразяването на финансови средства и икономически средства съгласно посочения регламент.
(2)
Комисията е упълномощена да измени същото приложение, като вземе предвид решенията на Съвета за изпълнение на Обща позиция 2004/694/ОВППС от 11 октомври 2004 г. относно допълнителните мерки в подкрепа на ефективното изпълнение на мандата на Международния трибунал за бивша Югославия (МТБЮ) (2). С Решение 2006/205/ОВППС на Съвета (3) се изпълнява посочената обща позиция. Следователно приложение I към Регламент (ЕО) № 1763/2004 трябва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Приложение 1 към Регламент (ЕО) № 1763/2004 се изменя с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 2006 година.

Labels: 13
11
5